open-index/open-wikipedia-markdown huggingface dataset:
Hyperonymum

**Hyperonymum** je nadradený pojem.

K slovu jablko sú hyperonymy napríklad slová ovocie, predmet alebo potravina.
K slovu láska môžu byť hyperonymá slová cit alebo vzťah, teda ku každému z významov alebo významových odtieňov slova môže byť iné hyperonymum (iné hyperonymá).

Opakom hyperonyma je **hyponymum**. Hyponymum je podradený pojem k inému pojmu. Podradeným pojmom k *rastline* je napríklad *ovocie*, k *ovociu* napríklad *jablko*.

## Uplatnenie
Hyperonymia a hyponymia majú veľký význam napríklad v biologickej taxonómii, nozológii a vôbec v akejkoľvek systematike a katalogizácii. Ich uplatnením sú i kategórie ako pomocný nástroj vo Wikipédii.

## Súvislosti v ďalších odboroch
Tieto vzťahy možno okrem lingvistických pojmov popisovať i pojmami z oblasti teórie množín (množina, prvok množiny) alebo logiky (konjunkcia, disjunkcia, implikácia atď. – ak je niečo jablkom, potom to musí byť tiež ovocím; mrkva je ovocie alebo zelenina, mrkva je potravina a rastlina).

Stupňovitá systematika je sociomorfným obrazom hierarchického usporiadania ľudskej spoločnosti. Protipólom hierarchickej systematiky sú sieťové systémy (napríklad internet, telefónna sieť, dopravná sieť, sieť sociálnych vzťahov), v ktorých hierarchický systém býva pre praktické účely buď sčasti implantovaný, alebo nahradzovaný abecedným radením, číslovaním alebo podobnými spôsobmi.

## Pozri aj
* synonymum 
* antonymum 
* homonymum

## Iné projekty

Kategória:Sémantika
Kategória:Jazykoveda
Kategória:Typy slov
Wadowice

**Wadovice** sú poľské mesto, v ktorom sa dňa 18. mája 1920 narodil Karol Wojtyla (neskorší pápež). V roku 2001 tu žilo 19 500 obyvateľov a rozloha je .

## Iné projekty

## Externé odkazy
* Oficiálna stránka

Kategória:Mestá v Malopoľskom vojvodstve
Kategória:Powiat wadowicki
Klasický neandertálec

**Klasický neandertálec** (menej často: **typický neandertálec**, **extrémny neandertálec**, **[[neskorý neandertálec]]**, prípadne **[[neandertálec]] [v najužšom zmysle]**) bola vývojová etapa neandertálca, do ktorej patria natypickejšie nálezy neandertálcov. Vždy zahŕňa minimálne západoeurópske nálezy od 60 000 do 40 000 BP, rôzni autori však do pojmu pridávajú aj ďalšie nálezy. Konkrétne existujú takéto definície:
*neandertálci od 80/75/70 000 do 35/30 000 BP 
*neandertálci od 90 000 do 27 000 BP 
*neandertálci od 100 000 do 35/30 000 BP 
*neandertálci od 127 000 do 40/30 000 BP 
*neandertálci od 135/?100 - 28 000 BP 
*neandertálci od 80/70/60 000 do 40 000 BP (t.j. okrem posledných nálezov neandertálcov) 
*európski neandertálci od 100 000 do 35/30 000 BP 
*západo- a stredoeurópske nálezy neandertálcov od 110 000 do 35 000 BP  
*západoeurópske nálezy neandertálcov počas würmu (okrem konca würmu) [t.j. podľa staršieho datovania würmu asi od 70 000 BP] 
*západoeurópske nálezy neandertálcov od 230/200 000 do 30/25 000 BP 

## Referencie

Kategória:Homo
Štáty a teritóriá Austrálie

**Štáty a teritória [[Austrália (štát)|Austrálskeho zväzu]]** spolu tvoria šiestu najväčšiu krajinu sveta podľa rozlohy. Austrália pozostáva zo šiestich štátov a mnohých teritórií; pevninská Austrália je tvorená piatimi štátmi a tromi teritóriami (vrátane malého Teritória Jervis Bay), pričom šiesty austrálsky štát - ostrov Tasmánia - leží na juh od materskej Austrálie. Austrálii ešte patrí šesť ostrovných, externých, teritórií. Austrália si takisto robí nárok na časť Antarktídy (na Austrálske antarktické teritórium).

Všetky štáty a dve teritóriá (Severné teritórium a Teritórium austrálskeho hlavného mesta) majú vlastné parlamenty a samosprávu; všetky zvyšné teritóriá sú spravované federálnou vládou, pričom ostrov Norfolk má určitý stupeň samosprávy.

## Štáty a teritóriá

## Štatistické údaje

## Referencie

## Zdroj
Homonymum

**Homonymum** (z gréckého ὅμος *homos* „rovnaký“; ὄνομα *onoma* „meno“) je slovo, ktoré znie rovnako ako iné slovo iného významu a pôvodu.

Vznik homoným býva náhodný, napríklad odvodením slov od podobných základov alebo preberaním z cudzích jazykov. Ak sa zhodujú iba v niektorých tvaroch, sú to čiastočné homonymá (*žila*, *los*).

V rámci lingvistickej  teórie sa homonymia považuje za jeden z typov nejednoznačnosti (ambiguity), ktorá zahŕňa homonymiu aj polysémiu. Zatiaľ čo pri polysémii ide o to, že má jedno slovo viacero významov, pri homonymii vzhľadom na stupeň rozdielnosti významov či na rozdielny pôvod konštatujeme, že ide o viacero rozdielnych, i keď rovnako znejúcich slov. V oboch prípadoch však ide o to, že rovnakému zvukovému a pod. reťazcu priraďujeme rozdielne významy; možno teda hovoriť o nediskrétnych faktoch jazyka, vedúcich k existencii synkretických znakových foriem

Nepravé homonymá sú iba výslovnostné alebo homofónne (*biť* a *byť*) alebo iba pravopisné alebo homografné (príklad: chaty [chaty vs. čety]).

V slovenčine sú homonymá pomerne zriedkavé a ich používanie väčšinou nespôsobuje nedorozumenie. Jazykom s častým výskytom homoným je napr. angličtina.

Súčasná štylistika rozlišuje nasledovné typy homoným: 
* lexikálne (pravé), napr: kobylka, kolok,
* fonetické (homoformy), napr: posteľ, žiaľ,
* gramatické (homofónny), napr: vír – výr, biť – byť.

## Príklady
* stopky (hodiny na meranie času, časť ovocia) 
* správa (starostlivosť o vec, oznam)
* strana (ľava/pravá, v knihe, politická strana)
* rys (zviera, papier, charakteristická črta -napr. tváre)
* vodička (zdrobnenina vody, šoférka)

*cín (chemicky prvok, tieň (trnavsky))

### Homonymia v praxi
V širšom kontexte má homonymia vážne dopady na zrozumiteľnosť jazyka a vedie spolu s inými faktormi k zániku príslušného jazyka, kedy hovorcovia nahrádzajú pôvodné výrazy cudzími slovami, ktoré sa pre hovorcov paradoxne stávajú zrozumiteľnejšími v porovnaní s nastavenými pravidlami vnútri domácej štruktúry. Na druhej strane homonymia umožňuje zložitú myšlienku komprimovať do jednoduchej vety, avšak nie každý je schopný homonymá takto používať, príklad: *Zasadnutia sa zúčastnil aj župan* (resp. náčelník župy v župane); *Na vedenie Edisona by som sa príliš nespoliehal* (totiž znalosti Edisona ani jeho natiahnuté káble nepovažujem za spoľahlivé). Často dochádza k mylnému názoru, že metafora "hlava štátu" je príkladom homonymie.

## Referencie


## Pozri aj
* antonymum, alebo  opozitum
* synonymum
* mnohoznačnosť (polysémia)

## Iné projekty

Kategória:Sémantika
Kategória:Jazykoveda
Kategória:Typy slov
Riečka (prítok Bystrého potoka)

**Riečka** je potok v Podpoľaní, v severnej časti okresu Detva. Je to ľavostranný prítok Bystrého potoka, meria  a je tokom V. rádu. 

Pramení v pohorí Poľana, v podcelku Vysoká Poľana, na juhovýchodnom svahu vrchu Poľana () v nadmorskej výške približne  Od prameňa tečie najprv juhovýchodným smerom, preteká Detvianskym predhorím na katastrálnom území mesta Hriňová. Tečie cez osadu Horná Riečka, stáča sa na juhozápad, sprava priberá prítok spod Javorinky () a následne preteká osadou Dolná Riečka. Tu priberá ďalší pravostranný prítok spod Javorinky, stáča sa na juh a pokračuje vo výbežku Zvolenskej kotliny, v podcelku Detvianska kotlina. Na území mesta Hriňová ústi v nadmorskej výške cca  do Bystrého potoka.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky na Poľane
Kategória:Vodné toky vo Zvolenskej kotline
Kategória:Vodné toky v okrese Detva
Kategória:Hriňová
Bystrý potok (prítok Slatiny)

**Bystrý potok** je potok v Podpoľaní, v severnej časti okresu Detva. Je to pravostranný prítok Slatiny, má dĺžku  a je tokom IV. rádu. 

Pramení v pohorí Poľana, v podcelku Vysoká Poľana, na južnom svahu vrchu Poľana () a východne od sedla Priehybina () v nadmorskej výške cca  Tečie v podstate severojužným smerom, na hornom toku vytvára 23 metrov vysoký vodopád (PP Vodopád Bystrého potoka), potok tu prepadáva cez andezitovú stenu, pričom ide o jeden z najmohutnejších vodopádov v sopečných pohoriach Slovenska. Potom sa stáča viac na juhojuhovýchod, zľava priberá prítok z oblasti Bystrého a opäť tečie severojužným smerom. Ďalej tečie cez Detvianske predhorie, okrajom osady Bystré-Vrátka, kde sprava priberá kratší prítok. Pokračuje lazníckou oblasťou mesta Hriňová, popri jej časti Krivec I., stáča sa na juhovýchod a vstupuje do Zvolenskej kotliny, do podcelku Detvianska kotlina, kde v nadmorskej výške cca  priberá svoj najvýznamnejší prítok, ľavostrannú Riečku. Napokon preteká intravilánom mesta Hriňová, okrajom Hriňovej-sídliska, a v nadmorskej výške približne  ústi do Slatiny.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky na Poľane
Kategória:Vodné toky vo Zvolenskej kotline
Kategória:Vodné toky v okrese Detva
Slanec (potok)

**Slanec** je potok v Podpoľaní, v severovýchodnej časti okresu Detva. Je to ľavostranný prítok Gondovej jamy, meria  a je tokom V. rádu. 

## Prameň
Pramení vo Veporských vrchoch, v podcelku Sihlianska planina, juhozápadne od obce Detvianska Huta, na západnom svahu vrchu Rubiská () v nadmorskej výške približne 

## Opis toku
Na hornom toku priberá dva krátke prítoky, najprv zľava prítok prameniaci východne od osady Mangútovo, potom sprava prítok spod Olšiakovho vrchu () a ďalej tečie viac-menej západným smerom popri osade Štoliansko na pravom brehu. Ďalej priberá zľava prítok pretekajúci osadou Tušimka, výrazným oblúkom preteká cez osadu Figovci a stáča sa na sever. Vstupuje do výbežku Zvolenskej kotliny, do podcelku Detvianska kotlina, preteká mestskou časťou Malý Slanec a na území mesta Hriňová sa v nadmorskej výške cca  vlieva do Gondovej jamy.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky vo Veporských vrchoch
Kategória:Vodné toky vo Zvolenskej kotline
Kategória:Vodné toky v okrese Detva
Hukava

**Hukava** je potok v Podpoľaní, v severnej časti okresu Detva. Je to pravostranný prítok Slatiny a meria 6,2&nbsp;km.

Pramení v pohorí Poľana, v podcelku Vysoká Poľana, na východnom svahu vrchu Poľana (1&nbsp;457,8&nbsp;m n. m.) v nadmorskej výške okolo 1&nbsp;380&nbsp;m n. m. Od prameňa tečie najprv východným smerom, horný tok prekonáva prudkým spádom, priberá dva krátke pravostranné prítoky z juhovýchodných svahov Poľany a v oblasti Hukavského grúňa (953,2&nbsp;m n. m.) priberá významný ľavostranný prítok (tečúci súbežne) zo severovýchodného svahu Poľany. Potom sa stáča na juhojuhovýchod, priberá niekoľko krátkych prítokov z oboch strán, vzápätí opäť mení smer toku a pokračuje na juh. Priberá svoj najdlhší prítok, sprava spod Sedla (1&nbsp;042,5&nbsp;m n. m.) a v nadmorskej výške cca 560&nbsp;m n. m. ústi do vodnej nádrže Hriňová.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky na Poľane
Kategória:Vodné toky v okrese Detva
Kategória:Hriňová
Kadencia

**Kadencia** môže byť:
* všeobecne: rýchly sled
*v technike a pod.: 
**všeobecne: počet rovnakých operácií alebo nadväzujúcich činností (dejov) uskutočnených za určitý čas
**vo vojenskej technike: teoretická rýchlosť streľby automatickej zbrane vyjadrená počtom výstrelov za časovú jednotku (spravidla za minútu), pozri kadencia (streľba)
**v zváračstve: počet zváracích operácií uskutočnených (resp. zvarov vyrobených) odporovou zváračkou za určitý čas, pozri kadencia (zváranie)
** v astronómii: opakované meranie prístroja 
* v hudbe : 
**všeobecne: ustálená melodická alebo harmonická schéma uzatvárajúca hudobnú skladbu alebo časť či úsek hudobnej skladby 
**ako akordický postup : 
***v širšom zmysle: záver, pozri záver (kadencia)
***v užšom zmysle: akordický sled základných harmonických funkcií, ktorý je ustálený v poradí tonika-subdominanta-dominanta-tonika a vyvoláva dojem úplného záveru, pozri kadencia (T-S-D-T)
**improvizovaná alebo skladateľom predpísaná virtuózna pasáž vložená pred koniec obyčajne prvej alebo tretej časti sólového koncertu so sprievodom orchestra, príp. opernej árie, pozri kadencia (sólová)
* v športe: 
**v jazdectve: počet krokov (prípadne cvalových skokov) koňa, za určitý čas, pozri kadencia (jazdectvo)
**v cyklistike: frekvencia šliapania (pedálovania) cyklistu, pozri kadencia (cyklistika)
* v jazykovede: a) časť melódie vety (alebo vetného úseku) od prízvučnej slabiky jadra výpovede po koniec vety (alebo vetného úseku), čiže melodická schéma vety (alebo vetného úseku) daná vzťahmi medzi relatívnymi výškami jednotlivých bodov schémy, synonymum: melodéma; b) v užšom zmysle: melodický spád od prízvučnej slabiky jadra výpovede po koniec vety (alebo vetného úseku), t. j. opak antikadencie , pozri kadencia (jazykoveda)
* v literatúre: systém usporiadania slovných prízvukov vo verši, pozri kadencia (verš)
* v tanci: vyšší skok ako záver figúry v spoločenskom tanci v 16. storočí, pozri kadencia (tanec)

## Referencie
Sáva

**Sáva** môže byť: 
* európska rieka, pozri Sáva (rieka)
* slovenská verzia južnoslovanského mena Sava, napr. zabávač Sáva Popovič
* meno viacerých svätcov, pozri Svätý Sáva

## Pozri aj
* Sava
Autostop (zvezenie)

[náhľad|Stopárky cestujú z [Krakova do Bratislavy]]
**Autostop** je forma dopravy, pri ktorej cestujúci stojaci pri ceste zastaví niektorý náhodne okoloidúci automobil (napr. mávaním ruky alebo držaním ceduľky s cieľom trasy) a potom cestuje týmto automobilom. V súčasnosti existuje aj možnosť stopovania vopred dohodnutého prostredníctvom internetu.

## Iné projekty

## Zdroje
* Hoferek Peter: ''Okolo sveta s palcom hore'' , Elist 2016, ISBN 978-80-972108-6-1
* Havelka Ondřej: *[[Cesta k branám Damašku VÝCHODNÍ AFRIKOU (kniha)|Cesta k branám Damašku VÝCHODNÍ AFRIKOU]]*, Akbar, Praha 2016. ISBN 978-80-906325-0-9

Kategória:Cestná doprava
Belínsky potok

**Belínsky potok** je potok v Gemeri, na území okresu Rimavská Sobota. Je to ľavostranný prítok Rimavy a meria 14,5 km. Preteká intenzívne využívanou poľnohospodárskou krajinou, nad obcou Bottovo tečie listnatým lesom. Na dolnom toku boli vybudované dve vodné nádrže, vodná nádrž Bottovo a vodná nádrž Martinová, ktorá je chráneným územím (CHA Martinovská nádrž). Je refúgiom vodného vtáctva.

*Prameň:* v Rimavskej kotline, východne od mesta Rimavská Sobota v nadmorskej výške okolo 235 m n. m.

*Smer toku:* od prameňa najprv severojužným smerom, pri obci Rimavské Janovce sa stáča na juhovýchod

*Geomorfologické celky:* Juhoslovenská kotlina, podcelok Rimavská kotlina, časť Gemerské terasy

*Prítoky:* sprava prítok spod Martinovho vrchu (308,6 m n. m.), zľava prítok z oblasti Pastviska, Ťahanský potok a prítok z oblasti Pri lese

*Ústie:* do Rimavy juhovýchodne od obce Martinová v nadmorskej výške okolo 163 m n. m.

*Obce:* osady Petruš a Ilona, Belín, osada Šťavica, Bottovo a Martinová (okrajom)

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Ťahanský potok

**Ťahanský potok** je potok v Gemeri, na území okresu Rimavská Sobota. Je to ľavostranný prítok Belínskeho potoka a má dĺžku 5 km. 

Vzniká sútokom dvoch potokov prameniacich v Rimavskej kotline (pritekajúcich zľava z Malej Ťahanskej doliny a sprava z Ťahanskej doliny) pod vrchom Veľký Ťahan (288 m n. m.) v nadmorskej výške 207,7 m n. m. Tečie juhojuhovýchodným smerom cez Gemerské terasy a obcou Sútor. Do Belínskeho potoka ústi pri osade Šťavica v nadmorskej výške okolo 195 m n. m.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Svätý Sáva

**Svätý Sáva** (písané aj Sabas, Sabbas) môže byť:
*mučeník v starovekom Ríme za Aureliána, pozri Sáva (svätec, staroveký Rím)
*rumunský svätec (†372), pozri Sáva (svätec, Rumunsko)
*pustovník, zakladateľ kláštora, opát v Mar Sabe (*439-†532), pozri Sáva Posvätený
*pustovník pri Edesse (†380), pozri Julianus Sabbas
*svätec pôsobiaci na území dnešného Slovenska, 9. storočie, pozri Sáva (Sedmopočetník)
*opát, (†990/991), pozri Sáva Mladší
*srbské knieža, arcibiskup a svätec (1176 – 1235), pozri Sáva (svätec, Srbsko)
Hnojník (potok)

**Hnojník** je potok v Gemeri, na území okresu Rimavská Sobota. Je to pravostranný prítok Blhu a má dĺžku 7,5 km. 

Pramení v Rimavskej kotline pri obci Bakta, na severovýchodnom úpätí vrchu Diep (299,4 m n. m.) v nadmorskej výške cca 245 m n. m. Najprv tečie juhovýchodným smerom lesnatým prostredím, potom sa stáča na východojuhovýchod a preteká intenzívne využívanou poľnohospodárskou krajinou. Priberá krátky pravostranný prítok z Bátčanského lesa a napája vodnú nádrž Bátka. Napokon pokračuje smerom na východoseverovýchod a v nadmorskej výške 169,9 m n. m. ústi pri obci Dulovo do Blhu.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Biela voda (prítok Slatiny)

**Biela voda** je potok v severovýchodnej časti okresu Detva, je to ľavostranný prítok Slatiny s dĺžkou 6,5 km. 

Pramení vo Veporských vrchoch, v podcelku Sihlianska planina, na juhozápadnom svahu Skalky (1 064,0 m n. m.) v nadmorskej výške okolo 990 m n. m. Vodný tok vytvára tri výrazné úseky, cikcakovito sa stáča. Najprv tečie severozápadným smerom, neďaleko osady Biele Vody priberá pravostranný prítok a prudko sa stáča na juhozápad. Z ľavej strany priberá ďalší prítok, opäť sa prudko stáča a pokračuje smerom na severozápad. Sprava priberá prítok spod Magury (911,1 m n. m.), podteká tzv. Bielovodský most (na ceste II/529 Hriňová - Lom nad Rimavicou) a severovýchodne od mesta Hriňová ústi v nadmorskej výške približne 602 m n. m. do Slatiny.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky vo Veporských vrchoch
Kategória:Vodné toky v okrese Detva
Kategória:Hriňová
Biele Vody

**Biele Vody** môžu byť:

* miestna časť mesta Hriňová, pozri Biele Vody (Hriňová)
* miestna časť obce Mlynky, pozri Biele Vody (Mlynky)
Rakytník (potok)

**Rakytník** je potok v Gemeri, na území okresu Rimavská Sobota. Je to ľavostranný prítok Blhu a meria 5,5 km. 

Pramení v Rimavskej kotline, v časti Valická pahorkatina, severovýchodne od obce Uzovská Panica v nadmorskej výške okolo 220 m n. m. Tečie severojužným smerom okolo osád Lepeň, Suchá a Hačov a ďalej pokračuje juhojuhovýchodným smerom. Zľava priberá najprv prítok z oblasti Ličky a potom prítok od osady Kaplna. Tečie popri obci Rakytník na ľavom brehu, priberá ešte ľavostranný prítok z oblasti Centovho vrchu a južne od obce ústi v nadmorskej výške cca 175 m n. m. do Blhu.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Dražický potok

**Dražický potok** je potok v Gemeri, na území okresu Rimavská Sobota. Je to pravostranný prítok Blhu a meria 8,6 km. 

Pramení v južnom výbežku Revúckej vrchoviny, v podcelku Železnícke predhorie, západne od obce Dražice v nadmorskej výške okolo 480 m n. m. Najprv tečie na východ lesnatým prostredím Pokoradzskej tabule, sprava priberá krátky prítok spod Veľkého vrchu (517,4 m n. m.) Plazskú a následne vstupuje do Rimavskej kotliny, kde preteká obcou Dražice. Sprava priberá prítok z oblasti Lesného honu a postupne sa stáča na juhovýchod, pričom sa vlní. Na dolnom toku ešte priberá pravostranný prítok zo Sovej doliny a tečie východným smerom k ústiu. V oblasti Valickej pahorkatiny sa pri obci Uzovská Panica vlieva v nadmorskej výške okolo 189 m n. m. do Blhu.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Pražnica

**Pražnica** je osada na chorvátskom ostrove Brač patriaca pod obec Pučišća.

Kategória:Brač
Kategória:Osady v Chorvátsku
Spikula

**Spikula** môže byť:

* vápenatý alebo kremičitý osteň v povrchu tela morských živočíchov, pozri spikula (biológia)
* útvar na povrchu Slnka, pozri spikula (Slnko)
* v medicíne: spikulum
STS-88

Misia **STS-88** raketoplánu Endeavour bola prvá misia raketoplánu k Medzinárodnej vesmírnej stanice, ktorú vtedy tvoril len ruský modul Zaria. Hlavným cieľom letu bolo pripojenie modulu Unity (Node 1) k stanici.

## Posádka
*  Robert D. Cabana (4) veliteľ
*  Frederick W. Sturckow (1) pilot 
*  Nancy J. Currie (3) letová špecialistka 1
*  Jerry Ross (6) letový špecialista 2
*  James H. Newman (3) letový špecialista 3
*  Sergej Krikaľov (4) letový špecialista 4, Rusko

## Iné projekty

## Externé odkazy
* Informácie z NASA 
* NASA 

Kategória:Program Space Shuttle
Kategória:Kozmické lety s ľudskou posádkou
Kategória:Výstavba Medzinárodnej vesmírnej stanice
Kategória:Kozmonautika v 1998
Stres

**Stres** môže byť:

*v lekárstve: pojem J Selyeho, nadmerné nešpecifické mimoriadne fyzické alebo psychické zaťaženie pôsobiace na organizmus a reakcia organizmu naň (chlad, choroba, sociálne problémy…), pozri stres (lekárstvo)
*v psychológii: psychické zaťaženie, resp. stav organizmu, ktorý toto zaťaženie vyvoláva pri mobilizovaní nápravných/obranných dejov, pozri stres (psychológia)
*v biológii (najmä botanike): zaťaženie organizmu mimoriadne nepriaznivými podmienkami okolitého prostredia, resp. stav organizmu, ktorý toto zaťaženie vyvoláva, pozri stres (biológia)
*v geológii: orientovaný tlak v zemskej kôre, pozri stres (geológia)
Analyzátor (neurológia)

**Analyzátor** je zmyslová jednotka, prostredníctvom ktorej sa prijímajú, odovzdávajú a spracúvajú podnety pôsobiace na organizmus (človeka a vyššie organizmy). 

Každý analyzátor sa anatomicky skladá z receptora, aferentného (teda dostredivého) nervu a centra v mozgovej kôre. Analyzátory sa delia podľa ich uloženia alebo funkcie.

Kategória:Fyziológia
LAX

**LAX** môže byť:
*Los Angeles International Airport 
*LAX (TV seriál)
*LAX (album), album rappera Game
*Lacrosse
*Latin American Exchange
*laxatívum 
*Lax pair, typ diferenciálnych rovníc v matematike.
*Peter Lax, matematik
*pieseň od skupiny Big D and the Kids Table
*pieseň od rappera Xzibit známa z Need For Speed Underground 2
STS-104

**STS-104** bola misia amerického raketoplánu Atlantis, ktorej hlavným cieľom bolo pripojiť prechodovú komoru Quest (Joint Airlock) k Medzinárodnej vesmírnej stanici. 4. deň letu sa komoru podarilo pripojiť a raketoplán po vyše dvanástich dňoch pristál v Kennedyho vesmírnom centre.

## Posádka
* Steven Wayne Lindsey - veliteľ
* Charles Owen Hobaugh - pilot
* Michael Landon Gernhardt - letový špecialista
* James Francis Reilly - letový špacialista
* Janet Lynn Kavandiová - letová špecialistka

## Iné projekty

Kategória:Program Space Shuttle
Kategória:Kozmické lety s ľudskou posádkou
Kategória:Výstavba Medzinárodnej vesmírnej stanice
Kategória:Kozmonautika v 2001
Sáva Popovič

**Sáva Popovič** (* 22. august 1967) je slovenský herec, spevák a humorista. Známym sa stal v deväťdesiatych rokoch ako člen skupín Kopytovci a MC Sava & Marcela. Jeho bratmi sú hudobníci Anton Popovič a Tomi Popovič.

## Filmografia
* 2014: *[[Prvý slovenský horor]]*
* 2019: *Ostrým nožom*
* 2019: *Amnestie*
* 2020: *Roboto*
* 2023: *[[Invalid (film)|Invalid]]*
* 2023: ''Hranica''

Kategória:Slovenskí popoví speváci
Kategória:Slovenskí herci
Kategória:Slovenskí humoristi
Kategória:Osobnosti z Bratislavy
Spikula (Slnko)

**Spikula** je v astronómii jasný lúčovitý útvar na povrchu Slnka, ktorý začína vo fotosfére a siaha cez chromosféru až do koróny. Spikuly sú dlhé a široké výtrysky plazmy z fotosféry. Sú pokračovaním granúl. 

Najľahšie sa spikuly pozorujú na okraji slnečného disku, ale nachádzajú sa rovnomerne po celom disku. Plazma v spikule prúdi rýchlosťou 20 až /s. Steny spikuly sú tvorené magnetickými poľami. Dosahujú výšku 10 až 16 tisíc kilometrov a ich životnosť je len 5 až 10 minút. Po ich zániku pravdepodobne 1/3 až 1/2 hmoty dopadne naspäť na povrch Slnka. Zvyšok hmoty sa rozplýva v koróne. Spikuly teda výrazne pomáhajú prenosu hmoty z fotosféry do koróny. Medzi spikulami sa občas objavia asi štyrikrát väčšie útvary – **makrospikuly**. Vyskytujú sa hlavne v blízkosti slnečných pólov. Predpokladá sa, že makrospikuly sú predĺženým prejavom malých erupcií.

## Referencie

Kategória:Slnko
Quest

**Quest** môže byť:
*loď Ernesta Shackletona, pozri Quest (loď)
*auto, pozri Nissan Quest
*skratka Quasar Equatorial Survey Team
*modul na ISS, pozri Quest Joint Airlock
*postupne vychádzajúce dielo o vede a technike, ktoré vydáva Marshall Cavendish v Británii, pozri Quest (Marshall Cavendish)
*softvér, pozri Quest (softvér)
*časopis, ktorý vydáva Ambassador International Cultural Foundation, pozri Quest (časopis)
*zaniknutá japonská firma videohier, pozri Quest Corporation
*videohra od AOL, pozri The Quest (videohra)
*román od Richarda Sapira, pozri The Quest (román)
*Richard Quest (moderátor na CNN)

## Pozri aj
*Jonny Quest, populárny animovaný seriál z rokov 1964–1987
*Quest University v Kanade
*Quest Development Corporation, kalifornská softvérová firma
*Quest 64, prvá rolová hra pre Nintendo 64
Bobovišća na Moru

**Bobovišća na Moru** je chorvátska osada na západe ostrova Brač, situovaná kilometer od osady Bobovišća. Leží na pobreží Jadranského mora a je obľúbeným turistickým letoviskom. . Administratívne patrí pod obec Milna.

Kategória:Brač
Kategória:Osady v Chorvátsku
Kategória:Prímorské letoviská v Chorvátsku
Partizán

[náhľad|Príslušníci Druhej dalmátskej proletárskej údernej brigády, počas pochodu pri dedine [Vilusi (Čierna Hora)|Vilusi v Čiernej Hore (1944)]]
**Partizán** (z ) je člen neregulárnych ozbrojených síl zložených prevažne z domáceho obyvateľstva (partizánskeho hnutia), ktoré vedú vojenské alebo polovojenské operácie (partizánsku vojnu) na území obsadenom protivníkom alebo v priestore nevhodnom na pôsobenie. Zastaraný *Vojenský terminologický slovník* (1966) sa zmieňuje tiež o dobrovoľnej účasti vo vojne ako o dôležitom atribúte príslušnosti osoby k partizánskemu hnutiu.

Cieľom partizánskej vojny je vytvárať protivníkovi neznesiteľné podmienky na obsadenom území ničením jeho živej sily, vojenskej techniky, zbraní, materiálnych prostriedkov, narúšaním funkcií tyla a miest velenia. Partizáni za týmto účelom uskutočňujú rozviedku v jednotkách a útvaroch protivníka, odhaľujú miesta velenia a dislokáciu dôležitých objektov (skladov zbraní, munície, proviantu, spojovacích uzlov). Medzi základné spôsoby činnosti partizánskych jednotiek patria útoky na miesta velenia a štáby protivníka, diverzná činnosť, vyraďovanie dôležitých objektov a komunikačných uzlov z činnosti, ničenie bojových prostriedkov a viazanie síl protivníka inou činnosťou. Partizánskej vojny sa pritom môžu zúčastniť aj jednotky regulárnych ozbrojených síl, ktoré operujú v tyle protivníka (napr. výsadok prechádza na partizánsku činnosť pokiaľ nedôjde k plánovanému spojeniu s prvosledovými zväzmi).

## Poznámky


## Referencie

Kategória:Partizánska vojna
Kategória:Partizáni
Prefektúra (Japonsko)

300px|right|Prefektúry a regióny Japonska

**Prefektúra** (v širšom zmysle) je v Japonsku najvyššia oficiálna administratívna jednotka. Je ich celkovo 47.

## Delenie
Prefektúry sa delia na:
* Hlavné mesto: Tokio
* Mestské správne okresy (mestské prefektúry): Kjóto, Osaka
* (Samosprávny) „Obvod“: Hokkaidó
* 43 prefektúr v užšom zmysle:

Kategória:Geografia Japonska
Kategória:Japonsko
Hokkaido

right|thumb|Poloha ostrova a prefektúry Hokkaido

**Hokkaido** (slovenský normovaný názov) alebo **Hokkaidó** () je druhý najväčší japonský ostrov a jedna z prefektúr a tradičných regiónov Japonska.

## Iné projekty


Kategória:Prefektúry v Japonsku
Kategória:Ostrovy Japonska
Kategória:Regióny v Japonsku
Priestor

**Priestor** môže byť:
* vo filozofii: pozri priestor (filozofia) 
* v matematike:
** trojrozmerné kontinuum obsahujúce polohy a smery, pozri priestor (geometria) 
** množina so štruktúrou, ktorá udáva vzťahy medzi jednotlivými prvkami, pozri priestor (matematika) 
* v architektúre: pozri priestor (architektúra)
* vo fyzike: pozri priestor (fyzika)
* v informačnom systéme: pozri informačný priestor
Boží súd

**Boží súd** môže byť:
* v teológii: súd, ktorému bude čeliť človek po smrti, a na ktorom bude súdený za svoje skutky, pozri boží súd (teológia)
* v práve (historicky): staroveké a stredoveké praktiky dokazovania viny na súdnom konaní, pri ktorých sa predpokladal boží zásah v prospech pravdy, synonymum: ordálie, ordál, božia skúška pozri ordálie

## Referencie
Honšu

náhľad|Honšu

**Honšu** (slovenský normovaný názov) alebo **Honšú** (, doslova „Hlavná zem“) je najväčší japonský ostrov.

Leží na juh od ostrova Hokkaido, na sever od Šikoku a na severovýchod od Kjúšu. Jeho východné brehy obmýva Tichý oceán a západné Japonské more. Je to siedmy najväčší a druhý najľudnatejší (po Jáve) ostrov na svete. Ostrov je približne  dlhý a 50 až  široký s celkovou rozlohou približne , čo je  okolo 60 % celkovej rozlohy Japonska. Honšu je väčší než ostrov Veľká Británia a štyrikrát väčší než Slovensko; má dĺžku pobrežia . Hornatý ostrov s mnohými vulkánmi je dejiskom častých zemetrasení. Najvyšším vrcholom je činná sopka Fudžisan (Hora Fudži) s výškou . Je tu i veľa (krátkych) riek, vrátane japonskej najdlhšej rieky Šinano (). Podnebie je na severe chladné a na juhu subtropické. Ostrov leží v tzv. pásme ohnivého kruhu.

## Iné projekty


Kategória:Ostrovy Japonska
Kategória:Regióny v Japonsku
Splitska

**Splitska** je osada na severe chorvátskeho ostrova Brač (Dalmácia). Leží 7 km na východ od Supetaru a 3 km na západ od osady Postira. Mimo turistickej sezóny tu býva približne 200 obyvateľov. Nachádzajú sa tu tri reštaurácie, krčma a obchod. Je tu situovaný rímskokatolícky kostol Svätej Márie. Pomenovaná je podľa mesta Split.

Kategória:Brač
Kategória:Osady v Chorvátsku
Šikoku

thumb|Poloha Šikoku

**Šikoku** ( – štyri provincie) je štvrtý najväčší ostrov Japonska a súčasne najmenší a najmenej zaľudnený zo štyroch hlavných japonských ostrovov a tradičný región Japonska. 

Oblasť Šikoku – skladajúca sa zo Šikoku a priľahlých ostrovov má rozlohu asi  a delí sa na štyri prefektúry: Ehime, Kagawa, Kóči a Tokušima. Šikoku je s Honšú spojené systémom trajektov, leteckých liniek a od roku 1988 aj sieťou mostov Seto Óhaši. Až do dokončenia mostov bol ostrov izolovaný od ostatných častí Japonska a od možnosti jednoduchšej dopravy medzi Honšú a Šikoku sa očakávalo zrýchlenie rozvoja oblasti. Dnes sa dá na Šikoku dostať tromi sieťami mostov.

Hory rozdeľujú Šikoku na úzku severnú oblasť obmývanú Vnútorným morom a južnú časť u Tichého oceánu. Väčšina zo 4,5 miliónov obyvateľov žije na severe a tam tiež, s jedinou výnimkou, ležia všetky väčšie mestá. Hora Išizuči (石鎚山) v prefektúre Ehime je s výškou  najvyššia na ostrove. Priemysel je stredne rozvinutý a zahrňuje spracovanie rudy z dôležitej bane na meď v Bešši. Pôda je obrábaná veľmi intenzívne. V náplavových oblastiach, hlavne na východe oblasti, sa pestuje ryža a v zime pšenica a jačmeň. Na severe ostrova sa pestuje mnoho druhov ovocia vrátane citrusov, broskýň, kaki a grapefruitov. Vďaka produkcii pšenice sa počas obdobia Edo stali dôležitou súčasťou jedálneho lístka v prefektúre Kagawa cestoviny sanuki udon (讃岐うどん).

Väčšia, južná časť Šikoku je hornatá a riedko osídlená. Jediná väčšia nížina sa rozprestiera okolo Kóči, hlavného mesta prefektúry Kóči. Mierne zimy podporujú rozvoj zeleninárstva, predovšetkým pestovanie mimo sezónnej zeleniny pod plastovými fóliami. Na juhu sú bežné dve žatvy ryže do roka. Drevospracujúci a papierenský priemysel je vďaka dostatku dreva a vodnej energie veľmi rozvinutý.

Šikoku je tiež známe pútne miesto. Putovanie po 88 chrámoch mnícha Kúkaia má tradíciu už od 9. storočia.

## Iné projekty

## Zdroj

Kategória:Ostrovy Japonska
Kategória:Regióny v Japonsku
Škrip

thumb
thumb
**Škrip** je osada na chorvátskom ostrove Brač, ktorá existuje už 3 000 rokov. Je tu situované múzeum.

Kategória:Brač
Kategória:Osady v Chorvátsku
Kategória:Archeologické lokality v Chorvátsku
Kjúšu

náhľad|Poloha ostrova Kjúšu
náhľad|Región Kjúšú
**Kjúšu** (slovenský normovaný názov) alebo **Kjúšú** (  – Deväť provincií) je tretí najväčší japonský ostrov a súčasne najjužnejší a najzápadnejší ostrov z hlavných štyroch ostrovov Japonska a tradičný japonský región. Považuje sa za rodisko japonskej civilizácie.

## Geografia
Ostrov Kjúšú je hornatý a nachádza sa tu najaktívnejšia japonská sopka Aso, vysoká 1591 metrov. Nachádza sa tu mnoho ďalších znakov tektonickej činnosti vrátane početných oblastí s termálnymi prameňmi. Najznámejšie z nich sa nachádzajú v Beppu na východnom pobreží a v okolí hory Aso v strednej časti Kjúšú. Ostrov je od Honšu oddelený prielivom Kanmon. Ako najbližší ostrov k ázijskému kontinentu je z historického hľadiska vstupnou bránou do Japonska.

Celková rozloha ostrova je 36 782,37 km2 (14 201,75 km²), čo z neho robí 37. najväčší ostrov na svete, je o niečo väčší ako ostrov Taiwan 35 808 km2 (13 826 km²), najvyššia nadmorská výška je 1791 metrov na sopke Kudžú.

Názov *Kjúšú* pochádza z deviatich starovekých provincií Saikaidó, ktoré sa na ostrove nachádzali: Čikuzen, Čikugo, Hizen, Higo, Buzen, Bungo, Hjúga, Osumi a Sacuma.

Dnešný región Kjúšú (九州地方 – Kyjúšú čihó) je politicky vymedzený región, ktorý pozostáva zo siedmich prefektúr na ostrove Kjúšú (zahŕňa aj bývalú Cušimu a Iki, ako súčasť Nagasaki) a prefektúry Okinawa na juhu:

* Severné Kjúšú
** prefektúra Fukuoka
** prefektúra Kumamoto
** prefektúra Nagasaki
** prefektúra Óita
** prefektúra Saga

* Južné Kjúšú
** prefektúra Kagošima
** prefektúra Mijazaki
* Okinawa
** prefektúra Okinawa

## Populácia
V Kjúšú je 10,3% obyvateľstva Japonska. Väčšina obyvateľstva Kjúšú je sústredená na severozápade v mestách Fukuoka a Kitakjúšu, pričom populačné koridory sa tiahnu juhozápadne do Sasebo a Nagasaki a na juh do Kumamota a Kagošimy. Okrem mesta Oita a mesta Mijazaki vykazuje východné pobrežie všeobecný pokles populácie.

Politicky je Kjúšú popisovaný ako bašta Liberálno-demokratickej strany.

Podľa údajov z japonského sčítania ľudu zaznamenal región Kjúšú spolu s Rjúkjú (prefektúrami Okinawa a Kagošima) približne od roku 2000 veľký pokles obyvateľstva. Celkový pokles obyvateľstva je však mierny vzhľadom na pomerne vysokú pôrodnosť Rjúkjúčanov v rámci rjúkjúskych krajín (Okinawa a Kagošima) aj v celom regióne Kjúšú. Okrem toho aj ostatné prefektúry v Kjúšú majú, v porovnaní so zvyškom Japonska, mimoriadne vysokú celkovú mieru pôrodnoosti. Rjúkjúčania sú pôvodnou menšinovou skupinou v Japonsku.

## Iné projekty

## Referencie

## Zdroj

Kategória:Ostrovy Japonska
Kategória:Regióny v Japonsku
Mirca

**Mirca** je osada v severnej časti chorvátskeho ostrova Brač, administratívne náleží pod mesto Supetar.

Kategória:Brač
Kategória:Osady v Chorvátsku
Región (Japonsko)

thumb|Regióny Japonska

**Regióny** sú neoficiálne administratívne jednotky Japonska, ale ich používanie je značne zaužívané.
Donji Humac

**Donji Humac** je chorvátska osada na ostrove Brač, patriaca ku obci Nerežišća. Je jedným z najstarších bračských sídiel. Nachádza sa tu rímskokatolícky kostol.

Kategória:Brač
Kategória:Osady v Chorvátsku
Fieldsova medaila

**Fieldsova medaila** je cena udeľovaná každé štyri roky dvom, trom alebo štyrom matematikom, ktorí majú menej ako štyridsať rokov. Medailu udeľuje Medzinárodný kongres Medzinárodnej matematickej únie, ktorý sa koná raz za štyri roky.

Cena bola založená na príkaz kanadského matematika Johna Charlesa Fieldsa. Medaila bola prvýkrát udelená v roku 1936 a pravidelne sa udeľuje od roku 1950. Jej hlavným cieľom je prejaviť uznanie a podporiť mladších výskumníkov, ktorí už urobili väčšie objavy.

Fieldsova medaila je pre matematika veľká česť. Súčasťou ocenenia je finančná odmena, ktorá v roku 2006 dosiahla výšku 10&nbsp;550 €.

## Podmienky udelenia
Fieldsova medaila sa často prirovnáva k „Nobelovej cene za matematiku“. Fieldsova medaila sa však na rozdiel od Nobelovej ceny udeľuje len každé štyri roky, 40. narodeniny laureáta nesmú byť pred 1. januárom roku, v ktorom sa medaila udeľuje, a finančná odmena pre každého oceneného je oveľa nižšia (1,3&nbsp;milióna dolárov). Z tohto pohľadu je lepším ekvivalentom chýbajúcej Nobelovej ceny za matematiku Abelova cena. Navyše Fieldsova medaila sa neudeľuje za čiastkové výsledky.

## Ocenení
* 2014: Marjam Mírzacháníová (Irán/USA), Artur Avila (Brazília/Francúzsko), Manjul Bhargava (Kanada/USA), Martin Hairer (Rakúsko/Spojené kráľovstvo)
* 2010: Elon Lindenstrauss (Izrael), Ngô Bảo Châu (Vietnam/Francúzsko), Stanislav Konstantinovič Smirnov (Rusko), Cédric Villani (Francúzsko)
* 2006: Andrej Jurievič Okuňkov (Rusko), Grigorij Jakovlevič Pereľman (Rusko) (*odmietol si ju prevziať*), Terence Tao (Austrália), Wendelin Werner (Francúzsko)
* 2002: Laurent Lafforgue (Francúzsko), Vladimir Alexandrovič Vojevodskij (Rusko)
* 1998: Richard Ewen Borcherds (Spojené kráľovstvo), William Timothy Gowers (Spojené kráľovstvo), Maxim Ľvovič Koncevič (Rusko), Curtis McMullen (USA)
* 1994: Jefim Isaakovič Zeľmanov (Rusko), Pierre-Louis Lions (Francúzsko), Jean Bourgain (Belgicko), Jean-Christophe Yoccoz (Francúzsko)
* 1990: Vladimir Geršonovič Drinfeľd (ZSSR), Vaughan Frederick Randal Jones (Nový Zéland), Šigefumi Mori (Japonsko), Edward Witten (USA)
* 1986: Simon Donaldson (Spojené kráľovstvo), Gerd Faltings (SRN), Michael Freedman (USA)
* 1982: Alain Connes (Francúzsko), William Thurston (USA), Čchiou Čcheng-tung (Čína)
* 1978: Pierre Deligne (Belgicko), Charles Fefferman (USA), Grigorij Aleksandrovič Margulis (ZSSR), Daniel Quillen (USA)
* 1974: Enrico Bombieri (Taliansko), David Mumford (USA)
* 1970: Alan Baker (Spojené kráľovstvo), Heisuke Hironaka (Japonsko), Sergej Petrovič Novikov (ZSSR), John Griggs Thompson (USA)
* 1966: Michael Atiyah (Spojené kráľovstvo), Paul Joseph Cohen (USA), Alexander Grothendieck (Francúzsko), Stephen Smale (USA)
* 1962: Lars Hörmander (Švédsko), John Milnor (USA)
* 1958: Klaus Roth (Spojené kráľovstvo), René Thom (Francúzsko)
* 1954: Kunihiko Kodaira (Japonsko), Jean-Pierre Serre (Francúzsko)
* 1950: Laurent Schwartz (Francúzsko), Atle Selberg (Nórsko)
* 1936: Lars Ahlfors (Fínsko), Jesse Douglas (USA)

Všetkých osem ocenených Francúzov študovalo na École Normale Supérieure v Paríži.


Kategória:Matematika
Kategória:Ceny za matematiku
Dol (Postira)

thumb|Rímskokatolícky kostol
**Dol** je chorvátska osada na ostrove Brač, 2 km južne od obce Postira, pod ktorú patrí.

## Iné projekty

Kategória:Brač
Kategória:Osady v Chorvátsku
Zvláštny obvod (Tokio)

thumb|right|23 mestských častí Tokia
Dvadsaťtri **zvláštnych obvodov** Tokia () alebo len **23 obvodov ** () je súhrn mestských častí, ktoré rozdeľujú hlavnú a najľudnatejšiu časť Tokia na samosprávne obce. Toto delenie je v Japonsku špecifické iba pre Tokio. 


Kategória:Tokio
Hrobka

thumb|Hrobka na cintoríne Le Père Lachaise

**Hrobka** je murovaný alebo do skaly vytesaný priestor, ktorý je architektonicky upravený a slúži na uloženie mŕtvych. Z minulosti sú známe hrobky faraónov (chrámy, pyramídy alebo hroby pod zemou), dnes sú hrobky spravidla malé stavby na cintorínoch.

## Iné prijekty

Kategória:Pohrebné stavby
Juraj Šimko

**Juraj Šimko** môže byť:

* slovenský národný pracovník (* 1826 – † 1906), pozri Juraj Šimko (národný pracovník)
* slovenský herec (* 1955), pozri Juraj Šimko (herec)
* slovenský molekulárny biológ, genetik a gynekológ (* 1964), pozri Juraj Šimko (lekár)
* slovenský rozhlasový moderátor, pozri Juraj Šimko (moderátor)

## Referencie

Šimko, Juraj
Juraj Šimko (lekár)

Doc. MUDr. RNDr. **Juraj Šimko**, PhD. (* 1964, Bratislava) je slovenský gynekológ a biológ. Zaoberá sa chlamýdiovými infekciami a genetickou diagnostikou. Publikuje články v odborných i laických časopisoch.

V roku 1987 absolvoval štúdium molekulárnej biológie a genetiky na Prírodovedeckej fakulte Univerzity Komenského v Bratislave (RNDr.), v roku 1993 štúdium všeobecného lekárstva na Lekárskej fakulte UK (MUDr.), kde následne získal ešte tituly PhD. (2001) a doc. (2007) v odbore gynekológia a pôrodníctvo.

## Referencie

Kategória:Osobnosti z Bratislavy
Kategória:Slovenskí biológovia
Kategória:Slovenskí gynekológovia
Kategória:Slovenskí publicisti
Kategória:Molekulárni biológovia
Kategória:Absolventi Prírodovedeckej fakulty Univerzity Komenského
Kategória:Absolventi Lekárskej fakulty Univerzity Komenského v Bratislave
Cupola

náhľad|Modul Cupola v Kennedyho vesmírnom stredisku
náhľad|Cupola namontovaná na ISS, s odklopenými krytmi okien.
náhľad|Výhľad z modulu Cupola
náhľad|Umiestnenie Cupoly
**Cupola** (z angl. ***[[kupola]]***) je modul kozmickej stanice ISS, ktorý zaistila Európska kozmická agentúra a ktorý umožnil prácu a 180° výhľad až dvom členom posádky stanice. To zjednodušilo prácu napr. s robotickým ramenom alebo pri vykladaní nákladového priestoru amerického raketoplánu.

Modul bol navrhnutý a vyrobený talianskou firmou Alenia – má tvar kupoly tvorenej šiestimi bočnými a jedným vrchným oknom vybavenými poklopmi slúžiacimi ako ochrana pred mikrometeoritmi a vesmírnym smetím. Okná sú z odolnej zmesi kremeňa a borosilikátového skla. Celá konštrukcia má priemer takmer 3 metre a výšku 1,5 metra a je pripojená na jeden z napojovacích uzlov amerického modulu Unity. Okrem komunikačnej techniky môže byť v module Cupola umiestnené jedno z dvoch identických ovládaní kanadského robotického ramena.

Do februára 2010 bola Cupola majetkom NASA (prevedená za dopravu a servis ISS pre ESA) a čakala na vynesenie do vesmíru počas letu raketoplánu. Do vesmíru ju vyniesol raketoplán Endeavour v priebehu misie STS-130. Najprv bola dočasne pripojená na spájací uzol CBM (Common Berthing Mechanism) modulu Tranquility, 15. februára 2010 ju staničný manipulátor premiestnil k spodnému bočnému uzlu toho istého modulu.

## Technické podrobnosti
* celková výška: 1,5 m
* maximálny priemer: 2,95 m
* hmotnosť: 1,880 kg

## Referencie

## Iné projekty

## Externé odkazy
* ESA: špecifikácia modulu Cupola
* ESA: najväčšie okno do vesmíru hotové

Kategória:Medzinárodná vesmírna stanica
Kategória:Európska vesmírna agentúra
Aktivita (filozofia)

**Aktivita** je vlastnosť objektov pôsobiť na okolie a meniť ho, vyvolávať ako príčina účinky. Pôvodne ide o abstraktné meno pre aristotelskú kategóriu činnosti.

V čínskej filozofii sa aktivita spája s jangom.

Kategória:Filozofický slovník
Sutivan

**Sutivan** () je obec a zároveň osada na chorvátskom ostrove Brač. Má rozlohu 22 km², v roku 2004 tu žilo 747 obyvateľov.

## Dejiny
Korene obce siahajú do rímskych dôb. V 6. storočí bola postavená ranokresťanská bazilika sv. Jána (*sveti Ivan*), od ktorej je odvodený názov obce. Bazilika bola neskôr zničená, ale na jej mieste bol v roku 1579 postavený kostol.

O rozvoj obce sa v 15. storočí zaslúžili utečenci z pevniny, ktorí tu našli úkryt pred Turkami. Začiatkom 18. storočí v obci žilo približne 250 obyvateľov, v roku 1890 mala dokonca 1 875 obyvateľov. Hlavným zdrojom ich obživy bolo poľnohospodárstvo – najmä pestovanie vínnej révy a olív. V roku 1893 dosahovala produkcia vína v Sutivane 9 300 hl a olivového oleja 3 500 hl, čo bola štvrtina produkcie celého ostrova.

K dramatickému poklesu počtu obyvateľov Sutivanu došlo na prelome 19. a 20. storočia vplyvom emigrácie do zahraničia, najmä do Čile, USA, Argentíny a Bolívie, pretože hospodárstvo celého ostrova utrpelo veľké straty kvôli ochoreniu vínnej révy.

## Pamiatky
* Kostol sv. Jána, na mieste ktorého pôvodne stála ranokresťanská bazilika zo 6. storočia
* Kostol Nanebovzatia panny Márie (*župna crkva Uznesenja Marijina*) z roku 1579
* Katakomby na novom cintoríne z roku 1634
* Kostol sv. Rocha (*sveti Rok*) z roku 1635
* Opevnený dvor rodu Ilić z roku 1505
* Opevnený dom rodu Marijanović zo 17. storočia
* Barokové letné sídlo chorvátskeho básnika Jeronima
Kavanjina z roku 1690 
* Veterný mlyn rodu Ilić
* Dom rodu Definis so zbierkou nábytku a umeleckých predmetov z 19. storočia

## Externé odkazy
* http://www.sutivan.hr
* http://www.bracinfo.com/cz/sutivan/
* http://www.otok-brac.info/eng/sutivan.htm 
* http://zeljko-heimer-fame.from.hr/descr/hr-st2.html#hr-st-si – vlajka a znak obce

Kategória:Brač
Kategória:Obce v Chorvátsku
National Advisory Committee for Aeronautics

thumb|Oficiálny emblém NACA
thumb|Logo NACA

**National Advisory Committee for Aeronautics** (skratka: **NACA**), do slovenčiny zvyčajne prekladané ako **Národný poradný výbor pre letectvo**, bol federálny úrad Spojených štátov založený na podporu leteckého výskumu. Úrad zanikol v roku 1958 kedy jeho aktivity prebrala nová organizácia - NASA.

## Vznik
Výbor založil prezident Woodrow Wilson 3. marca 1915 v snahe zorganizovať americký letecký výskum tak, aby existovala organizácia ktorá by takýto výskum zastrešovala a snažila sa o jeho smerovanie k praktickej použiteľnosti.

## Výsledky
Výsledky sa dostavili už v dvadsiatych rokoch, kedy agentúra vyvinula špeciálny kryt pre hviezdicové motory, ktorý zlepšil ich chladenie a znížil odpor vzduchu až o 60 percent. Testovací dvojplošník Curtis Hawk AT-5A dosiahol s jej krytom o 30 km/h vyššiu rýchlosť ako bez neho. Agentúra za tento čin získala prvú z niekoľkých Collierových cien.

NACA sa ďalej venovala vývoju profilov krídel a zaviedla ich štandardizované značenie – niektoré profily sa používajú dodnes.

Veľké úsilie agentúra venovala výskumu letov vo vysokých rýchlostiach. John Stack vyvinul prvý nadzvukový aerodynamický tunel a ako iniciátor vývoja experimentálenho nadzvukového raketoplánu X-1 sa o ďalšiu z Collierových cien podelil s pilotom amerického letectva Chuckem Yeagerem, ktorý ako prvý človek prekonal rýchlosť zvuku.

NACA ďalej vyvíjala komponenty pre letecký priemysel – napríklad *Robert T. Jones* vyvinul prvý letecký odmrazovací systém a vymyslel koncept delta krídla pre obmedzenie šokových vĺn idúcich cez krídlo pri nadzvukovom lete.

Problémami spojenými s prítomnosťou človeka v kozme a prostriedkom ako ho tam dostať sa agentúra začala zaoberať v prvej polovici päťdesiatych rokov minulého storočia, výsledkom týchto úvah bol vývoj najrýchlejšieho výskumného raketoplánu North American X-15.

## Zánik
V roku 1958, kedy už mala NACA niekoľko tisíc zamestnancov, rozhodol prezident Eisenhower o zriadení nového úradu – *[[National Aeronautics and Space Administration]]*. Aktivity a viac ako 8000 zamestnancov NACA prešli pod NASA, ktorá sa od 1. október 1958 aktívne venuje leteckému a kozmickému výskumu.

## Referencie

## Iné projekty

Kategória:Letectvo
Kategória:NASA
Kategória:Organizácie založené v 1915
Vladimir Nazor

**Vladimir Nazor** (* 30. máj 1876, Postira, Brač, Rakúsko-Uhorsko, dnes Chorvátsko – † 19. jún 1949, Záhreb) bol významný chorvátsky spisovateľ, básnik a prekladateľ.

## Detstvo a štúdium
Narodil sa v osade Postira na dalmátskom ostrove Brač, tu absolvoval základnú školu. Navštevoval gymnázium v Splite. Následne vyštudoval matematiku a fyziku v Grazi a Záhrebe.

## Tvorba
Dosiahol veľkú popularitu spracovaním ľudových povestí. Jedno z jeho hlavných diel - *Pastier Loda* (chorv. *Pastir Loda*) opisuje dejiny ostrova Brač v podaní Lodu. Úspech dosiahla aj poviedka *Veli Jože*, o dobromyseľnom obrovi Jožem z Istrie.

## Druhá svetová vojna
Počas druhej svetovej vojny sa zapojil do partizánskeho odboja Josipa Broza Tita. 

## Politická činnosť
Po vojne sa stal predsedom chorvátskeho parlamentu v rámci komunistickej Juhoslávie. 

## Súčasný význam
Napriek jeho politickej činnosti ostáva v krajine veľmi obľúbený, jeho meno nesie množstvo ulíc, ako aj trajekt spoločnosti Jadrolinija, premávajúci zo Zadaru na ostrov Dugi otok (predtým mnoho rokov zo Splitu na Brač).

Kategória:Chorvátski spisovatelia
Kategória:Chorvátski básnici
Kategória:Chorvátski prekladatelia
Kategória:Chorvátski politici
Kategória:Partizáni
Faziľ Abdulovič Iskander

**Faziľ Abdulovič Iskander** (; * 6. marec 1929, Suchumi, ZSSR† 31. júl 2016, Peredelkino, Moskovská oblasť, Rusko) bol abcházsky spisovateľ a kritik sovietskeho režimu.

## Tvorba
Úspech si získal pútavými opismi života na Kaukaze. Písal prevažne v ruštine. 

Jeho dielo *Strom detstva* vyšlo v roku 1973 aj v slovenčine.

## Ocenenia
Bol ocenený *[[Puškinova cena|Puškinovou cenou]]* (1993) a cenou *Triumf* (1999). 

## Postoj k abcházskemu separatizmu
Po rozpade ZSSR sa dištancoval od abcházskych separatistických snáh a varoval pred vznikom „nového Náhorného Karabachu“, za čo bol dôrazne kritizovaný mnohými krajanmi.

## Dielo
* *Strom detstva* (1970)

## Referencie

## Iné projekty

Kategória:Abcházski spisovatelia
Kategória:Sovietski spisovatelia
Kategória:Spisovatelia píšuci po rusky
Kategória:Spisovatelia píšuci po abcházsky
Kategória:Pochovaní na Novodievčom cintoríne
Naum Moisejevič Chodakov

**Naum Moisejevič Chodakov** (), tiež **Naum Michajlovič Chodakov** () je sovietsky sexuológ a spisovateľ. 

Je autorom náučnej knihy *Mladým manželom* (rus. *Молодым супругам*). Kniha získala popularitu i v zahraničí, na Slovensku vyšla v niekoľkých vydaniach. Venuje sa v nej predovšetkým sexuálnej problematike. Príznačne pre vtedajšiu dobu cituje aj stanovisko Lenina.

## Dielo
* *Mladým manželom*
* *Наедине с сексопатологом*
* *Мир страстей. Словарь-справочник сексо-наркологических терминов*

## Referencie

Kategória:Sovietski sexuológovia
Kategória:Sovietski autori náučnej literatúry
Kategória:Ruskí sexuológovia
Kategória:Ruskí autori náučnej literatúry